Kannattaako odottaa, että on muuttanut elintapoja, jotta saa paremmat tulokset?
Testeissä kannattaa käydä heti, jotta voit seurata muutoksia terveydessä. Lähtötilanteen kartoittaminen ennen kuntoilun tai elämäntapamuutoksen aloittamista on tärkeää, jotta näet aikaansaadut muutokset konkreettisesti veriarvoissa. Paranevien arvojen seuranta lisäksi motivoi jatkamaan elämäntapojen muutoksessa. Lähtötason tulokset ja seurantatestien arvot päivittyvät samalle raportille Oma Puhtiin, joten näet graafeista selkeästi aikaansaamasi muutoksen.
fi
Kenelle palvelu sopii?
Palvelumme sopii sinulle, jos olet kiinnostunut oman terveyden seurannasta ja ylläpidosta laboratoriotestin avulla. Puhti-terveystarkastus antaa kattavasti tietoa elimistösi voinnista. Olemme koonneet eri kohderyhmille sopivia testipaketteja tuotteet-sivulle. Mikäli epäilet sairautta, olethan yhteydessä lääkäriin.
fi
Kuka ottaa ja analysoi testit?
Teemme testauksessa yhteistyötä Synlabin kanssa, joka on Euroopan johtava yritys laboratorioalalla. Testien ottaminen tapahtuu Synlabin toimipisteissä eri puolilla Suomea ja verikokeiden analysointi heidän laboratorioissaan. Laboratoriot on sertifioitu ja akkreditoitu kansainvälisten ja EU:n laatustandardien mukaisesti.
fi
Menevätkö tulokset Omakanta-palveluun?
Tulokset eivät vielä välity Omakanta-palveluun. Tämä mahdollisuus voi tulla valittavaksi jatkossa, informoimme siitä erikseen.
Tuloksia pääset tarkastelemaan omalta Puhti-sivultasi ja voit tulostaa tai ladata tulokset helposti pdf-muodossa.

Mikäli olet tilannut lisäpalveluna lääkärin etäkonsultaation, lääkäri tekee merkinnät Kanta-arkistoon hoitoosi liittyvistä asioista sekä oleellisimmista laboratoriotuloksista.
fi
Mikä yritys Puhti on?
Puhti, viralliselta nimeltään Puhti Lab Oy, on suomalainen yritys, joka haluaa tarjota parasta palvelua hyvinvoinnin mittaamiseen ja kehittämiseen. Perustajien ajatuksena on edistää suomalaisten hyvinvointia ja tuoda saataville helppo tapa seurata omaa terveyttä. Voit lukea meistä lisää täältä.
fi
Miltä Puhdin tulosraportti näyttää?
Puhdin kautta tehtyjen verikokeiden tulokset tulevat helppolukuiselle raportille Oma Puhti-osioon. Haluamme nimenomaan helpottaa veriarvojen tulkintaa ja siksi tulosraportista on tehty mahdollisimman selkeä. Raportoinnin selkeys on saanut myös paljon kiitosta asiakkailtamme!

Tuloksia voi katsoa sekä mobiilista että tietokoneelta. Tulokset on esitetty graafisesti ja saat myös jokaisen tehdyn testin tarkan arvon.

Mikäli arvo on punaisella, on arvo viitearvojen ulkopuolella. Jos arvo on vihreällä, on se viitearvojen sisällä. Osassa arvoista on myös keltainen alue näiden välissä, joka merkitsee pientä poikkeamaa viitearvoista.

Tarvittaessa voit helposti tallentaa tulokset myös PDF-tiedostoksi, joka aukeaa esimerkiksi Adobe Acrobat -ohjelmalla. Tulokset voi näin näyttää lääkärikäynnin yhteydessä. Halutessasi voit myös printata tulokset paperille tulospalvelusta.

Kun käyt testeissä seuraavan kerran, päivittyvät uudet tulokset samoihin graafeihin. Näin sinun on helppo seurata edistymistä ja arvojen paranemista! Seuranta on tärkeää, jotta tehtyjen elintapojen muutokset voidaan tarkistaa jälkikäteen.

Voit katsoa mallin Puhdin tulosraportista täältä.
fi
Missä voin käydä testissä?
Näytteenotto onnistuu Synlabin toimipisteissä yli 20 eri paikkakunnalla. Osta ensin valitsemasi testi verkkokaupastamme, tämän jälkeen siirryt ajanvaraukseen haluamaasi toimipisteeseen. Ne sijaitsevat keskeisillä paikoilla kaupunkien keskustoissa. Paikkakunnat ja tarkemman sijainnin voit tarkistaa täältä.
fi
Miten nopeasti saan tulokset?
Kaikki paketteihimme kuuluvat testit valmistuvat yleensä jo seuraavana päivänä.

Heti kun tulokset ovat valmiina, lähetämme sinulle sähköposti- ja tekstiviesti-ilmoituksen. Tuloksia pääset katsomaan Oma Puhti -sivultasi. Osassa harvinaisempia testejä tulosten valmistuminen voi kestää muutamia päiviä.
fi
Miten saan tulokset?
Tuloksia pääset katsomaan Oma Puhti -sivultasi palvelussamme. Havainnollistamme selkeästi, mitkä arvot ovat viitearvojen mukaisia ja mitä kukin arvo yleisesti tarkoittaa. Tulokset on mahdollista tulostaa ja ladata pdf-muodossa.

Palvelumme ei sisällä henkilökohtaista lääkärin tekemää tulkintaa tai diagnoosia tuloksistasi. Mikäli epäilet sairautta, olethan aina yhteydessä suoraan lääkäriin.
fi
Miten tietosuoja on varmistettu?
Tietosuoja ja -turvallisuus on meille ensisijaisen tärkeää. Kaikki tietojen käsittely tehdään Terveyden ja hyvinvoinnin laitoksen (THL) Tietojärjestelmäluokitus B -ohjeistuksen mukaisesti. Tiedot pysyvät Suomessa korkean turvaluokituksen palvelinsalissa, joka on mitoitettu terveyspalveluita varten. Tietoja pääsevät käsittelemään vain ne laboratoriotestauksesta huolehtivat henkilöt, jotka ovat välttämättömiä palvelun tuottamiseksi ja jotka ovat antaneet kirjallisen salassapitositoumuksen.
fi
Miten vaihdan varaamani ajan?
Jos joudut vaihtamaan varaamasi ajan näytteenottoon, teethän sen vähintään 24 tuntia ennen varattua aikaa soittamalla Synlabin numeroon 010 326 3260.
fi
Miten valmistaudun näytteenottoon?
Osa paketeistamme sisältää testejä, jotka vaativat paastoamisen ennen näytteenottoa. Jos tilasit yksittäisen testin, paastoaminen mainitaan tuotesivulla, jos siihen on tarvetta. Lue tarkemmat ohjeet täältä.
fi
Miten valmistaudun seurantatestiin?
Pyri nukkumaan, syömään, juomaan, liikkumaan ja työskentelemään normaaliin tapaan edellisinä päivinä. Pidä aina sama paastoaika ennen kokeita ja syö samat ateriat samaan aikaan kokeita edeltävänä päivänä. Esimerkiksi voimakas stressi tai suru voivat muuttaa arvoja paljonkin.
fi
Miten varaan ajan laboratorioon?
Osta ensin valitsemasi testit, jonka jälkeen saat ohjeet ajanvaraukseen valitsemallesi paikkakunnalle. Jos haluat etukäteen tarkistaa vapaat ajat, voit tehdä sen täällä. Muista kuitenkin ostaa testipaketti ennen kuin varaat ajan.

Voit varata ajan laboratorioon heti tilauksen jälkeen, tai halutessasi vasta myöhemmin. Varauksen voi tehdä joko verkossa tai puhelimitse.
fi
Mitä testipaketit sisältävät?
Testipaketteihin on valittu kattavat ja olennaiset testit eri kohderyhmille. Puhti-terveystarkastus antaa kattavasti tietoa elimistösi voinnista. Tuotteet-valikosta löydät lisätietoja kaikista testipaketeista.
fi
Ongelmia kirjautumisessa Oma Puhtiin?
Miten kirjautuminen toimii?

Kirjautuminen Oma Puhtiin tapahtuu täällä: <link> Voit kirjautua sisään mobiilivarmenteella tai pankkitunnuksilla. Kirjautuminen onnistuu vasta, kun olet ostanut tuotteet verkkokaupasta.

Jotta kirjautuminen olisi turvallista, käytämme vahvempaa tunnistautumista kuin normaali tunnus ja salasana. Joka kerta kun haluat katsoa tuloksiasi, lähetämme sinulle puhelimeesi uuden kertakäyttöisen salasanan. Salasana on voimassa vain 5 minuuttia. Kirjautuessasi syötät siis puhelinnumerosi, jonka tulee olla sama, jolla tilaus on tehty. Saat salasanan tekstiviestillä ja syötät sen pyydettäessä.

Syötin puhelinnumeron, mutta en saanut salasanaa?

 	Varmista, että syötit puhelinnumeron oikein.
 	Varmista, että puhelimesi on yhteydessä verkkoon.
 	Yritä pyytää salasanaa järjestelmästä syöttämällä puhelinnumero uudelleen.
 	Jos mahdollista, kokeile myös käyttäen toista selainta tai tietokonetta/puhelinta.
 	Ota yhteyttä meihin chatin kautta niin autamme tarvittaessa.

Kirjautuminen lapsen tuloksiin

Lapsen tulosten osalta on käytössä tunnistautuminen puhelinnumerolla ja lapsen henkilötunnuksella. Kirjautuessasi katsomaan lapsen tuloksia Oma Puhdista, käytä puhelinnumeroa, jolla tilaus tehtiin. Kirjoita tämän jälkeen lapsen henkilötunnus.
fi
Saako testeistä Kela-korvauksen?
Testeistä ei saa Kela-korvausta. Testeihin ei tarvita lääkärikäyntiä tai lähetettä.
fi
Saanko lääkärin arvion tuloksista?
Mielestämme laboratoriotulosten tulkinnan ei tarvitse olla vaikeaa. Siksi olemme tehneet raportista selkeän ja visuaalisen.

Kerromme suoraan, ovatko tulokset viitearvojen mukaisia ja mitä eri arvot tarkoittavat. Kerromme, mihin eri mittarit liittyvät ja miten niihin voi vaikuttaa.

Ohjeistamme myös, mikäli tuloksesta olisi hyvä jutella tarkemmin lääkärin kanssa. Voit olla yhteydessä haluamaasi lääkäriin ja ottaa mukaan raportin pdf-muodossa.

Palvelumme kautta saat myös helposti varattua lääkärin etävastaanoton, jonka aikana voitte puhelimessa käydä läpi kaikki tulokset ja saat esimerkiksi tarvittavat reseptit.

Palvelumme ei kuitenkaan sisällä henkilökohtaista lääkärin tekemää tulkintaa tai diagnoosia tuloksistasi. Otathan aina yhteyttä lääkäriin, mikäli epäilet sairautta.
fi
Sisältyykö hintaan kaikki?
Hinta on kokonaishinta.
fi
Tarvitsenko lääkärin lähetettä?
Laboratoriokokeet eivät vaadi lääkärin lähetettä. Mikäli kuitenkin epäilet sairautta, ota aina yhteyttä lääkäriin. Testitulosten valmistuttua vinkkaamme myös mikäli tuloksesta olisi hyvä olisi hyvä jutella lääkärin kanssa. Voit tilata erikseen palvelumme kautta lääkärin konsultaation testien jälkeen.
fi
Voinko ostaa nyt ja käydä laboratoriossa myöhemmin?
Voit tehdä ostoksen Puhdin verkkokaupassa nyt ja käydä testeissä myöhemmin. Tilaus on voimassa vuoden.
fi
Voinko tilata testit lapselle?
Myös lapselle voi tilata laboratoriotestit Puhdin kautta. Tätä varten olemme myös suunnitelleet lapsen tutkimuspaketin.



Tärkeää tietoa lasten testeistä



Pienten lasten (alle 10v.) osalta testejä ei voida ottaa kaikilla paikkakunnilla, koska pienten lasten verikokeet vaativat hoitajilta erityistä kokemusta.



Alle 10-vuotiaan lapsen testit voidaan tehdä seuraavissa toimipisteissä:



 Helsinki (Kamppi ja Rautatieasema)JyväskyläKouvolaKuopioLahtiOulu Caritas-taloPosioRovaniemiTampereTikkurilaTornioTurkuTuusulaVaasa.



Alle 10-vuotiaiden lasten osalta ajanvaraus oston jälkeen on aina hyvä hoitaa puhelimitse, niin laboratoriossa osataan ohjata erityisesti pieniin lapsiin erikoistuneelle hoitajalle.



Aikaa lapsen tutkimuksen näytteenottoon kannattaa varata 20-30 minuuttia.



Huomaa, että jos tilaat testit useammalle lapselle, tulee tilaukset tehdä erikseen. Tämä johtuu siitä, että tilauksen yhteydessä tulee antaa näytteenottoon tulevan henkilön tiedot.



Miten tilaan verikokeet lapselle?



Tilaaminen Puhdin kautta on helppoa. Toimi näin:



1. Lisää testipaketti ostoskoriin.2. Täytä ostoskorissa kysyttäviin tietoihin lapsen tiedot (jos useampia lapsia, jokaiselle tilattava erikseen). Puhelinnumero ja sähköposti voivat olla huoltajan, mutta muiden tietojen tulee olla lapsen, joka tulee näytteenottoon.3. Varaa aika lähimpään Synlab-laboratorioon. Jos kyseessä on alle 10-v. lapsi, kannattaa varata aika puhelimitse. Jos lapsia on useampi, jokaiselle on varattava oma aika.4. Kun tulokset ovat valmistuneet, saat ilmoituksen tekstiviestillä ja sähköpostilla. Tulokset tulevat Oma Puhti -osioon. Kirjautuessasi katsomaan lapsen tuloksia, käytä samaa puhelinnumeroa, jolla tilaus tehtiin. Kirjoita tämän jälkeen lapsen henkilötunnus.



Vaatiiko lapsen testipaketti paastoa?



Lapsen testipaketti ei vaadi paastoa. Näyte voidaan ottaa mihin aikaan vain päivästä. Jos lisäät tilauksen muita kuin pakettiin kuuluvia testejä, varmista paaston tarve kyseisen testin tuotesivulta.
fi